3. ลักษณะการประกอบธุรกิจ

3.1 ความเป็นมา

บริษัท อาปิโก ไฮเทค จำกัด (มหาชน) (“บริษัทฯ”, “AH”) ก่อตั้งขึ้นเมื่อวันที่ 25 มีนาคม 2539
ด้วยทุนจดทะเบียน 75 ล้านบาท
เพื่อที่จะได้รับผลประโยชน์ทางภาษีจากคณะกรรมการส่งเสริมการลงทุน (BOI)
โดยการรับโอนกิจการจาก บริษัท เอเบิล ออโตพาร์ท อินดัสตรีส์ จำกัด
ซึ่งปัจจุบันได้หยุดดำเนินธุรกิจแล้ว บริษัท อาปิโก ไฮเทค จำกัด (มหาชน)
ได้แปลงสภาพเป็นบริษัทมหาชนจำกัด เมื่อวันที่ 1 สิงหาคม 2545 ด้วยทุนจดทะเบียน
242,823,600 ล้านบาท แบ่งเป็นหุ้นสามัญจำนวน 242,823,600 ล้านหุ้น มูลค่าที่ตราไว้หุ้นละ 1
บาท บริษัทฯ บริหารงานโดย นายเย็บ ซู ชวน
นักธุรกิจชาวมาเลเซียซึ่งมีประสบการณ์ในอุตสาหกรรมยานยนต์มายาวนานกว่า 30 ปี
และมาตั้งรากฐานในประเทศไทยเกือบ 20 ปีแล้ว ปัจจุบันนายเย็บ ซู ชวน ถือหุ้นประมาณร้อยละ
10.00 ของทุนจดทะเบียนทั้งหมด

ปัจจุบันบริษัทฯ มีบริษัทย่อย และบริษัทร่วมในเครือจำนวน 27 บริษัท
โดยแบ่งเป็นบริษัทในประเทศจำนวน 22 แห่งและบริษัทที่มีถิ่นฐานในต่างประเทศอีก 5 แห่ง
บริษัทย่อย และบริษัทร่วมเหล่านี้ล้วนเป็นบริษัทที่มีความเกี่ยวเนื่องกับกลุ่มธุรกิจ ผลิตภัณฑ์
และบริการของบริษัทฯ ได้แก่ เป็นผู้แทนจำหน่ายรถยนต์
ผลิตและจัดจำหน่ายระบบนำร่องการเดินทาง เป็นต้น

3.2 การเปลี่ยนแปลงที่สำคัญในช่วง 3 ปีที่ผ่านมา

ปี 2550 บริษัทฯ เข้าถือหุ้นร้อยละ 100 ในบริษัท เคพีเอ็น ออโตโมทีฟ จำกัด (มหาชน)
และบริษัทย่อย โดยเปลี่ยนชื่อบริษัทดังกล่าวเป็น บริษัท อาปิโก ฟอร์จจิ้ง จำกัด (มหาชน) และ
บริษัท อาปิโก พลาสติค จำกัด (มหาชน) และยังได้ซื้อที่ดิน 100 ไร่ (40 เอเคอร์)
ในนิคมอุตสาหกรรมอมตะซิตี้ จังหวัดระยอง เพื่อขยายกิจการสร้างโรงงานแห่งใหม่
และมีการลงนามในสัญญาข้อตกลงต่าง ๆ ดังนี้

  - ลงนามในสัญญาข้อตกลงความช่วยเหลือทางเทคนิค (T/A) กับบริษัท เอ็ดชา เอเชีย-แปซิฟิค
  เพื่อความร่วมมือกันทางด้านเทคนิคในการผลิตตัวควบคุมระยะการเปิดประตู, บานพับประตู
  และเบรกมือ

  - ลงนามในสัญญาข้อตกลงความช่วยเหลือทางเทคนิค (T/A) กับบริษัท คาวเท็กซ์
  ประเทศเยอรมันเพื่อการผลิตถังน้ำมันพลาสติค

  - ลงนามใน MOU เพื่อร่วมทุนกับบริษัท ฟูจิ เทคนิกา
  ซึ่งเป็นหนึ่งในบริษัทผลิตแม่พิมพ์ที่ใหญ่ที่สุดแห่งหนึ่งในโลก

ปี 2551 บริษัทฯ ได้ก่อตั้งบริษัท มิ้นท์ อาปิโก (ประเทศไทย) จำกัด เป็นการร่วมทุนกับ บริษัท
Sinoone Holdings ซึ่งเป็นบริษัทในเครือของกลุ่ม บริษัทมินท์ ในประเทศจีน โดยถือหุ้นร้อยละ
40 ในโครงการผลิตโครงกรอบกระจกส่วนบนและส่วนล่างของประตูรถ
และรางรองน้ำฝนบนหลังคารถ และได้ร่วมทุนกับบริษัท ฟูจิ เทคนิกา ประเทศญี่ปุ่น ร้อยละ 60
และเริ่มทำการก่อสร้างโรงงาน 3 หลังที่นิคมอุตสาหกรรมอมตะซิตี้ จังหวัดระยอง
(ประกอบด้วยบริษัท อาปิโก ไฮเทค จำกัด (มหาชน), บริษัท อาปิโก พลาสติค จำกัด (มหาชน)
และ บริษัท มิ้นท์ อาปิโก (ประเทศไทย) จำกัด) และยังได้ซื้อที่ดิน 51
ไร่พร้อมโรงงานในนิคมอมตะนคร จังหวัดชลบุรี
เพื่อตั้งบริษัทใหม่ขึ้นสำหรับการขยายกิจการในอนาคตสำหรับการผลิตชุดโครงช่วงล่างรถกระบะและงานแมชชีนนิ่งสำหรับชิ้นส่วนตีอัดขึ้นรูป

ปี 2552 บริษัทฯ และบริษัทย่อย มีการลงทุนขยายกำลังการผลิต
เพื่อรองรับการผลิตชิ้นส่วนของรถยนต์ต่างๆ โดย บมจ.อาปิโก ฟอร์จจิ้ง ลงทุนเป็นเงินจำนวน
22.30 ล้านบาท เพื่อขยายกำลังการผลิตชิ้นlส่วนตีอัดขึ้นรูป (Forging) ส่งมอบให้
AATในส่วนของรถยนต์ขนาดเล็ก (Subcompact) ซึ่งเริ่มทำการผลิตไปแล้วเมื่อต้นเดือนกันยายน
2552 รวมถึงบริษัทฯ ได้ลงทุนเพื่อขยายกำลังการผลิตในส่วนของเครื่องจักรขึ้นรูป (Press
Machine) ได้แก่เครื่อง Komatsu 2,500 Ton Transfer Press ที่ บจ. อาปิโก อมตะ
จังหวัดชลบุรี เครื่อง Komatsu 1,200 Ton Transfer Press ที่ บมจ.อาปิโก ไฮเทค
จังหวัดอยุธยา และสายการผลิต Komatsu ความเร็วสูง เริ่มด้วยเครื่อง 1,200 Ton ตามด้วย
800 Ton 1 เครื่อง และเครื่อง 600 Ton 2 เครื่อง ตามลำดับ ที่ บมจ.อาปิโก ไฮเทค
ที่นิคมอุตสาหกรรมอมตะซิตี้ จังหวัดระยอง รวมเป็นเงินลงทุน 766.85 ล้านบาท อีกทั้ง กลุ่มบริษัท
อาปิโก ได้เข้าร่วมดำเนินการเตรียมความพร้อม และพัฒนาในโครงการ การผลิต
ชิ้นส่วนให้กับบริษัทนิสสัน ประเทศไทย จำกัด ในส่วนของรถยนต์ประหยัดพลังงาน (eco – car)
นอกจากนี้ทางกลุ่มบริษัท
อาปิโกได้ใช้ประโยชน์จากสนธิสัญญาการค้าเสรีระหว่างประเทศไทยกับประเทศออสเตรเลีย
ในการส่งออกชิ้นส่วน HVAC (ระบบทำความร้อน, ระบายอากาศ และปรับอากาศ)
ให้กับโฮลเด้นและฟอร์ด ออสเตรเลีย

โครงสร้างการถือหุ้นกลุ่มบริษัท อาปิโก ไฮเทค จำกัด (มหาชน) ณ วันที่ 31 ธันวาคม 2552

[]

2.  ภาพรวมการประกอบธุรกิจ

[]บริษัทฯ สามารถจำแนกธุรกิจได้ตามแผนภาพนี้

บริษัท อาปิโก ไฮเทค จำกัด (มหาชน)
ได้ลงทุนในบริษัทย่อยและบริษัทร่วมในกลุ่มธุรกิจที่มีความเกี่ยวเนื่องกับผลิตภัณฑ์ และบริการของบริษัท
ได้แก่ เป็นผู้แทนจำหน่ายรถยนต์ ผลิตและจัดจำหน่ายระบบนำร่องการเดินทาง เป็นต้น
โดยจะแบ่งการดำเนินงานตามประเภทการประกอบธุรกิจ รวมทั้งสิ้น 27 บริษัท (ในประเทศไทย
22 บริษัท ในต่างประเทศ 5 บริษัท) ดังต่อไปนี้

(1) บริษัทผลิตชิ้นส่วนรถยนต์

-   บริษัท อาปิโก ไฮเทค จำกัด (มหาชน)

  บมจ.อาปิโก ไฮเทค ก่อตั้งขึ้นในปี พ.ศ. 2539 จดทะเบียนในตลาดหลักทรัพย์ฯ เมื่อพ.ศ.
  2545 ดำเนินธุรกิจ ออกแบบ ผลิตและติดตั้งอุปกรณ์จับยึดเพื่อประกอบรถยนต์ (Car Assembly
  Jigs) ออกแบบและผลิตแม่พิมพ์ (Stamping Dies) และผลิตชิ้นส่วนตัวถังรถยนต์ (OEM Auto
  Parts) บริษัทได้ลงทุนในบริษัทย่อยและบริษัทร่วมในกลุ่มธุรกิจที่มีความเกี่ยวเนื่องกับผลิตภัณฑ์
  และบริการของบริษัท ได้แก่ เป็นผู้แทนจำหน่ายรถยนต์ ผลิตและจำหน่ายระบบนำร่องการเดินทาง
  เป็นต้น รวมทั้งสิ้น 27 บริษัท (ในประเทศไทย 22 บริษัท ในต่างประเทศ 5 บริษัท)

  บมจ.อาปิโก ไฮเทค มีทุนจดทะเบียนชำระแล้ว 282.36 ล้านบาท
  เป็นบริษัทที่ถือหุ้นใหญ่โดยกลุ่มของนายเย็บ ซู ชวน ประมาณร้อยละ 32 และกลุ่ม โซจิทส์
  คอร์ปอเรชั่น (ญี่ปุ่น) ถือหุ้นประมาณร้อยละ 15
  โดยมีกลุ่มลูกค้าหลักเป็นผู้ผลิตยานยนต์ชั้นนำทั้งในและต่างประเทศ

-   บริษัท อาปิโก อมตะ จำกัด

  บจ.อาปิโก อมตะ ดำเนินธุรกิจผลิตชิ้นส่วนโครง Chassis รถกระบะรุ่น D-MAX ของ บจ. อีซู
  มอเตอร์ (ประเทศไทย) และ เชฟโรเลต โคโลราโด ของ บจ.เจนเนอรัลมอเตอร์ส
  (ประเทศไทย) บมจ.อาปิโก ไฮเทค เป็นผู้ถือหุ้นทั้งหมด ปัจจุบันมีทุนจดทะเบียนชำระแล้ว 800
  ล้านบาท

-   บริษัท อาปิโก ฟอร์จจิ้ง จำกัด (มหาชน)

  บมจ.อาปิโก ฟอร์จจิ้ง ดำเนินธุรกิจผลิตชิ้นส่วนตีอัดขึ้นรูป (Forging)
  และตีกลึงชิ้นส่วนอะไหล่รถยนต์ (Machining) ถือหุ้นทั้งหมดโดย บมจ.อาปิโก ไฮเทค
  ปัจจุบันมีทุนจดทะเบียนชำระแล้ว 500 ล้านโดยมีกลุ่มลูกค้าหลักคือ บริษัท เอเอที ยามาฮ่า นิสสัน
  อีซูซุ ทีอาร์ดับเบิลยู เอ็นทีเอ็น เก็ทแทร็ค ดานาและ อเมริกัน แอ็คเซิล

-   บริษัท อาปิโก ไฮเทค พาร์ทส์ จำกัด

  บจ.อาปิโก ไฮเทค พาร์ทส์ ประกอบธุรกิจผลิตชิ้นส่วนรถยนต์
  ขึ้นรูปและผลิตชิ้นส่วนอิเล็กทรอนิกส์ขึ้นรูป ถือหุ้นโดย บมจ.อาปิโก ไฮเทค ทั้งหมด
  ด้วยทุนจดทะเบียนชำระแล้ว 120 ล้านบาท โดยมีกลุ่มลูกค้าหลัก คือ บริษัทสยามนิสสัน
  บริษัทเคียวคุโย บริษัทสยามคาลโซนิค และบริษัททรีบอนด์

-   บริษัท อาปิโก มิตซูอิเกะ (ประเทศไทย) จำกัด

  บจ.อาปิโก มิตซูอิเกะ ในเบื้องต้นจัดตั้งขึ้นโดยเน้นทางด้านวิศวกรรม
  และการตลาดของชิ้นส่วนขึ้นรูปสำหรับลูกค้านิสสันในประเทศไทย
  และได้มีการวางแผนจะผลิตชิ้นส่วนอื่นเพิ่มเติม โดยเป็นบริษัทร่วมทุนระหว่าง บมจ.อาปิโก
  ไฮเทค และบจ.มิตซูอิเกะ ด้วยสัดส่วนการถือหุ้นร้อยละ 51 และ 49 ตามลำดับ
  ด้วยทุนจดทะเบียนชำระแล้ว 33 ล้านบาท

-   บริษัท อาปิโก พลาสติค จำกัด (มหาชน)

  บมจ.อาปิโก พลาสติค ดำเนินธุรกิจผลิตและจัดจำหน่ายผลิตภัณฑ์และชิ้นส่วนประกอบพลาสติก
  และเป็นบริษัทย่อยของ บมจ.อาปิโก ไฮเทค ซึ่งถือหุ้นทั้งหมด ในนามของ บมจ.อาปิโก ฟอร์จิ้ง
  ปัจจุบันมีทุนจดทะเบียนชำระแล้ว 150 ล้านบาท โดยมีกลุ่มลูกค้าหลัก คือ บริษัทเอเอที
  บริษัทเจเนอรัลมอเตอร์ส บริษัทเด็นโซ่ บริษัทฮิโน่ ผู้ผลิต และจัดจำหน่ายรถยนต์ยี่ห้อต่างๆ เช่น
  มาสด้า ฟอร์ด ยามาฮ่า โตโยต้า เชฟโรเลตและอื่นๆ

-   บริษัท อาปิโก สตัรคเจอรัล โปรดักส์ จำกัด

  บจ.อาปิโก สตัรคเจอรัล โปรดักส์ ดำเนินธุรกิจผลิตชิ้นส่วนโครง Chassis รถกระบะรุ่น
  D-MAX ของ บริษัทอิซูซุ (ประเทศไทย) บมจ.อาปิโก ไฮเทค เป็นผู้ถือหุ้น บจ.อาปิโก
  สตัรคเจอรัล โปรดักส์ ทั้งหมด ปัจจุบันมีทุนจดทะเบียนชำระแล้ว 100 ล้านบาท

-   บริษัท เอเบิล ซาโน่ อินดัสตรีส์ (1996) จำกัด

  บจ.เอเบิล ซาโน่ อินดัสตรีส์ (1996) เป็นผู้ผลิตท่อน้ำมันเบรก ท่อน้ำมันเชื้อเพลิง ท่อน้ำมัน
  คลัช และชิ้นส่วนเครื่องยนต์ โดยเป็นการร่วมทุนระหว่าง บมจ.อาปิโก ไฮเทค ซึ่งถือหุ้นร้อยละ
  46 และผู้ร่วมทุนชาวญี่ปุ่นได้แก่ บจ.ซาโน่ อินดัสตรีส์ ถือหุ้นร้อยละ 51 และ บจ. อัลโคลนิค
  ถือหุ้นร้อยละ 3 ปัจจุบันมีทุนจดทะเบียนชำระแล้ว 117.7 ล้านบาท

-   บริษัท มิ้นท์ อาปิโก (ประเทศไทย) จำกัด

  บจ.มิ้นท์ อาปิโก ประกอบธุรกิจผลิตชิ้นส่วนรถยนต์ ชิ้นส่วนประดับยนต์
  และชิ้นส่วนกรอบประตูรถยนต์ เป็นบริษัทที่ บมจ.อาปิโก ไฮเทค ร่วมทุนกับ บจ.ซิโนวัน โฮลดิ้ง
  ซึ่งกลุ่มบริษัทมิ้นท์ (ประเทศจีน) ถือหุ้นทั้งหมด โดยมีสัดส่วนการถือหุ้นแบ่งเป็นร้อยละ 60 และ
  40 ตามลำดับ ด้วยทุนจดทะเบียนและชำระแล้ว 178.5 ล้านบาท

-   บริษัท ซันโอ อินดัสตรีส์ (ประเทศไทย) จำกัด

  บจ.ซันโอ อินดัสตรีส์
  ดำเนินธุรกิจผลิตท่อสำหรับเครื่องยนต์เพื่อจำหน่ายในประเทศและส่งออกในกลุ่มประเทศอาเซียน
  เป็นบริษัทที่เกิดจากการร่วมทุนระหว่าง บมจ. อาปิโก ไฮเทค ถือหุ้นร้อยละ 20 กับ
  ปัจจุบันมีทุนจดทะเบียนชำระแล้ว 146.25 ล้านบาท

-   บริษัท คุนซาน เจินไต-ซินเชง พรีซิชั่น ฟอร์จจิ้ง จำกัด – ประเทศจีน

  บจ.คุนซาน เจินไต-ซินเชง พรีซิชั่น ฟอร์จจิ้ง
  ดำเนินการผลิตและจัดส่งชิ้นส่วนรถยนต์ประเภทตีอัดขึ้นรูปและชิ้นส่วนกัดผิวอื่นๆ
  ที่ใช้กับรถยนต์และรถมอเตอร์ไซค์ ผลิตภัณฑ์หลักได้แก่
  ชิ้นงานตีอัดขึ้นรูปทองแดงและก้านลูกสูบเครื่องยนต์ (Connecting Rod) โดย บมจ.อาปิโก
  ไฮเทค ถือหุ้นทั้งหมด ด้วยทุนจดทะเบียนชำระแล้ว 3.45 ล้านเหรียญสหรัฐฯ โดยมีกลุ่มลูกค้าหลัก
  คือ ผู้ผลิต และจัดจำหน่ายรถยนตร์ยี่ห้อต่างๆ เช่น ชไนเดอร์ เชอรี่ และ จีเอ็ม วูลิ่ง

-   บริษัท อาปิโก เซี่ยงไฮ้ จำกัด - ประเทศจีน

  บจ.อาปิโก เซี่ยงไฮ้ ดำเนินธุรกิจให้บริการตีกลึงอะไหล่ชิ้นส่วนรถยนต์ รองรับการผลิตจาก
  บจ.คุนซาน เจินไต-ซินเชง พรีซิชั่น ฟอร์จจิ้ง ถือหุ้นทั้งหมดโดย บมจ.อาปิโก ไฮเทค
  ด้วยทุนจดทะเบียนชำระแล้ว 2 ล้านเหรียญสหรัฐฯ

(2) บริษัทออกแบบ และผลิตอุปกรณ์จับยึด

-   บริษัท อาปิโก ไฮเทค ทูลลิ่ง จำกัด

  บจ.อาปิโก ไฮเทค ทูลลิ่ง จัดตั้งขึ้นเพื่อออกแบบ ผลิตแม่พิมพ์
  และอุปกรณ์จับยึดในการประกอบรถยนต์
  โดยกำลังการผลิตส่วนใหญ่จะใช้รองรับการผลิตชิ้นส่วนยานยนต์ภายในเครือกลุ่มบริษัทอาปิโก
  ถือหุ้นทั้งหมดโดย บมจ.อาปิโก ไฮเทค ด้วยทุนจดทะเบียนชำระแล้ว 65 ล้านบาท

(3) บริษัทผู้ผลิต จำหน่าย และบริการหลังการขายรถยนต์

-   บริษัท ฮุนได มอเตอร์ (ไทยแลนด์) จำกัด

  บจ.ฮุนได มอเตอร์ (ไทยแลนด์) เป็นผู้แทนจำหน่ายรถยนต์ยี่ห้อฮุนได
  แต่เพียงผู้เดียวในประเทศไทย โดยมีความรับผิดชอบในด้านการผลิต การตลาด การขาย
  และบริการหลังการขาย ทั้งในส่วนของชิ้นส่วน และรถยนต์ยี่ห้อฮุนได โดย บจ.อาปิโก ไอทีเอส
  ร่วมทุนกับ บมจ.โซจิทส์ คอร์ปอเรชั่น และบจ.โซจิทส์ เอเชีย ไพรเวท ถือหุ้นนับเป็นร้อยละ 22
  ร้อยละ 61 และร้อยละ 17 ตามลำดับ ปัจจุบันมีทุนจดทะเบียนชำระแล้ว 550 ล้านบาท

(4) บริษัทจำหน่าย และบริการหลังการขายรถยนต์

-   บริษัท เอเบิล มอเตอร์ส จำกัด

  บจ.เอเบิล มอเตอร์ส เป็นตัวแทนจำหน่าย และให้บริการหลังการขายรถยนต์ มิตซูบิชิ
  โดยมีโชว์รูมและศูนย์บริการหลังการขายในเขต นวนคร จังหวัดปทุมธานี
  ปัจจุบันมีทุนจดทะเบียนชำระแล้ว 20 ล้านบาท ถือหุ้นทั้งหมดโดย บมจ. อาปิโก ไฮเทค

-   บริษัท นิว เอร่า เซลส์ จำกัด

  บจ.นิว เอร่า เซลส์ เป็นตัวแทนจำหน่าย และให้บริการหลังการขายรถยนต์ ฟอร์ด
  โดยมีโชว์รูมพร้อมศูนย์บริการหลังการขายทั้งสิ้น 3 แห่ง ตั้งอยู่ที่ถนนลาดพร้าว ถนนรามอินทรา
  และอยู่ที่จังหวัดสมุทรปราการ ถือหุ้นทั้งหมด โดย บมจ.อาปิโก ไฮเทค มีทุนจดทะเบียนชำระแล้ว
  20 ล้านบาท

-   บริษัท นิว เอร่า เซลส์ (มาเลเซีย) จำกัด

  บจ.นิว เอร่า เซลส์ (มาเลเซีย) เป็นตัวแทนจำหน่าย และให้บริการหลังการขายรถยนต์
  ฮอนด้า โดยมีห้องโชว์รูมและศูนย์บริการหลังการขายตั้งอยู่ในกรุงกัวลาลัมเปอร์
  เป็นบริษัทร่วมทุนระหว่าง บมจ.อาปิโก ไฮเทค ที่ถือหุ้นร้อยละ 49 กับ บจ. เทเนกา ซีเทีย
  เอ็นเตอไพร์ ที่ถือหุ้นร้อยละ 51 มีทุนชำระแล้ว 1.5 ล้านริงกิต หรือประมาณ 16.5 ล้านบาท

-   บริษัท เทเนกา เซเทีย รีซอสเซส จำกัด

  บจ.เทเนกา เซเทีย รีซอสเซส เป็นตัวแทนจำหน่าย และให้บริการหลังการขายรถยนต์ฮอนด้า
  โดยมีโชว์รูมและศูนย์บริการหลังการขายตั้งอยู่ในรัฐ เพตันลิง จายา เป็นบริษัทร่วมทุนระหว่าง
  บมจ.อาปิโก ไฮเทค ที่ถือหุ้นร้อยละ 49 กับนักธุรกิจชาวมาเลเซียที่ถือหุ้นร้อยละ 51
  ปัจจุบันมีทุนชำระแล้ว 6 ล้านริงกิต หรือประมาณ 66 ล้านบาท

(5) ระบบนำร่องการเดินทาง

-   บริษัท อาปิโก ไอทีเอส จำกัด

  บจ.อาปิโก ไอทีเอส ดำเนินธุรกิจทำการตลาด จัดจำหน่ายอุปกรณ์
  และให้บริการระบบนำร่องการเดินทาง ซึ่งรวมถึง ซอฟต์แวร์ และฮาร์ดแวร์ ถือหุ้นโดย
  บมจ.อาปิโก ไฮเทค ร้อยละ 60 มีทุนจดทะเบียนชำระแล้ว 100 ล้านบาท โดยมีกลุ่มลูกค้าหลัก
  คือ บริษัทเจวีซี บริษัทไพรออริตี้ เป็นต้น

-   บริษัท เอ เม็คชั่น จำกัด

  บจ.เอ แม็คชั่น ดำเนินธุรกิจด้านการพัฒนาโปรแกรม
  และผลิตระบบนำร่องการเดินทางด้วยรถยนต์ รองรับยอดขายจาก บจ.อาปิโก ไอทีเอส โดย
  บมจ.อาปิโก ไฮเทค ถือหุ้นร้อยละ 51 ร่วมทุนกับ บจ.แมคชั่น เทคโนโลยี ซึ่งถือหุ้นร้อยละ 49
  มีทุนจดทะเบียนชำระแล้ว 20 ล้านบาท

-   บริษัท เอเบิล ไอทีเอส ไพรเวท จำกัด

  บจ.เอเบิล ไอทีเอส ไพรเวท ดำเนินธุรกิจทางด้านระบบนำร่องการเดินด้วยรถยนตร์ โดย
  บจ.อาปิโก ไอทีเอส ถือหุ้นทั้งหมด ด้วยทุนจดทะเบียนชำระแล้ว 310,000 เหรียญสิงคโปร์

(6) อื่นๆ

-   บริษัท อาปิโก เอ็นจิเนียริ่ง จำกัด

  บจ. อาปิโก เอ็นจิเนียริ่ง
  มีวัตถุประสงค์เพื่อดำเนินงานเกี่ยวกับโครงการสนับสนุนการพัฒนาออกแบบวิศวกรรม CAE
  (Computer Aided Engineering) ที่ปรึกษาทางวิศวกรรม วิศวกรรมออกแบบ
  และการวิจัยพัฒนาด้านวิศวกรรม โดย บมจ.อาปิโก ไฮเทค ถือหุ้นทั้งหมด
  ด้วยทุนจดทะเบียนชำระแล้ว 10 ล้านบาท

-   บริษัท คาซึยา (ประเทศไทย) จำกัด

  บจ. คาซึยา (ประเทศไทย)
  ประกอบธุรกิจการผลิตอุปกรณ์ตกแต่งภายในรถยนต์ประเภทผลิตภัณฑ์พิมพ์ลายไม้ และกำมะหยี่เทียม
  เป็นบริษัทร่วมทุนระหว่าง บมจ.อาปิโก ไฮเทค กับบจก.คาซึยา อินเตอร์เนชั่นแนล ไพรเวท
  ด้วยสัดส่วนการถือหุ้นร้อยละ 55 และ 45 ตามลำดับ มีทุนจดทะเบียน ชำระแล้ว 28.5 ล้านบาท

-   บริษัท อาปิโก แจ็คสปีด จำกัด

  บจ.อาปิโก แจ็คสปีด ธุรกิจหลักของบริษัท คือ การผลิตชิ้นส่วนประดับยนต์สำหรับรถกระบะ
  เป็นบริษัทร่วมทุนระหว่าง บมจ.อาปิโก ไฮเทค กับ บจ. แจ็คสปีด คอร์ปอเรชั่น
  ประเทศสิงคโปร์ ด้วยสัดส่วนการถือหุ้นร้อยละ 60 และ 40 ตามลำดับ มีทุนจดทะเบียนชำระแล้ว
  20 ล้านบาท

-   บริษัท แจ็คสปีด คอร์ปอเรชั่น จำกัด

  บจ.แจ็คสปีด คอร์ปอเรชั่น
  ดำเนินธุรกิจทางด้านการผลิตเบาะหนังและชิ้นส่วนประดับสำหรับอุตสาหกรรมยานยนต์ โดย
  บมจ.อาปิโก ไฮเทค ถือหุ้นร้อยละ 20 มีทุนจดทะเบียนชำระแล้ว 21.8 ล้านเหรียญสิงคโปร์

-   บริษัท อาปิโก อินเวสเมนท์ ไพรเวท จำกัด

  บจ.อาปิโก อินเวสเมนท์ ไพรเวท ดำเนินธุรกิจการลงทุน และการควบรวมกิจการในบริษัทอื่น
  โดย บมจ.อาปิโก ไฮเทค ถือหุ้นทั้งหมด มีทุนจดทะเบียนชำระแล้ว 6.97 ล้านเหรียญสิงคโปร์

-   บริษัท อาปิโก เอ็นจิเนียร์ริ่ง (มาเลเซีย) จำกัด

  บจ.อาปิโก เอ็นจิเนียริ่ง (มาเลเซีย) เป็นบริษัทที่ บจ.เทเนกา เซเทีย รีซอสเซส
  ถือหุ้นทั้งหมด บริษัทนี้ตั้งไว้เพื่อรองรับโอกาสทางธุรกิจในอนาคต
  โดยในขณะนี้ได้ซื้อที่ดินไว้สำหรับจัดตั้งห้องโชว์รูม ของฮอนด้าแล้ว มีทุนจดทะเบียนชำระแล้ว
  100,000 ริงกิต

3.3 โครงสร้างรายได้ของกลุ่มบริษัทฯ

โครงสร้างรายได้ของบริษัทฯ และบริษัทย่อย ดังแสดงในตารางต่อไปนี้

[]

*AHT เป็นบริษัทเปิดใหม่ที่แยกตัวออกจากบมจ.อาปิโก ไฮเทค

3.4 โครงการในอนาคต

[]ในการแข่งขันเพื่อที่จะเป็นผู้นำทางด้านการผลิตระดับโลก
บริษัทฯเสริมสร้างศักยภาพทางการผลิตอย่างต่อเนื่อง โดยเพิ่มเครื่องจักรที่มีประสิทธิภาพ
และใช้เทคโนโลยีระดับโลก โดยแบ่งเป็นเครื่อง Komatsu Transfer Press 3 เครื่อง
และเครื่อง Komatsu Press 9 เครื่อง ซึ่งมีมูลค่าสูงถึง 1.2 พันล้านบาท
โดยใช้ระยะเวลาเพียง 4 ปีเท่านั้น

นอกจากนั้น บริษัทฯ ได้ลงทุนในสายการผลิตใหม่ ของผลิตภัณฑ์ถังน้ำมันพลาสติก
และระบบถังน้ำล้างกระจก เป็นมูลค่าถึง 500 ล้านบาท ภายในปี 2552
เพื่อเตรียมรองรับสถานการณ์การตลาดรถยนต์ที่ปรับตัวดีขึ้น โดยเป็นแนวโน้มในรูปตัว V ในปี 2553
เทียบเท่ากับปี 2551 นอกจากนี้ บริษัทฯ
ได้จัดเตรียมพื้นที่เพื่อก่อสร้างโรงงานใหม่ในนิคมอุตสาหกรรมอมตะนคร จังหวัดชลบุรี
และนิคมอุตสาหกรรมอมตะซิตี้ จังหวัดระยอง
เพื่อรองรับการขยายตัวของตลาดรถยนต์ในอนาคตอันใกล้นี้

ในช่วงต้นปี 2553
เป็นช่วงที่ทุกๆฝ่ายจับตามองสถานการณ์และคาดการณ์ภาพรวมของอุตสาหกรรมยานยนต์ที่จะเกิดขึ้นตลอดปี
2553 แนวโน้มที่ดีคือการเปิดตัวของรถยนต์รุ่นใหม่ๆ
ในประเทศไทยที่จะเริ่มต้นการผลิตในอีกไม่กี่เดือนข้างหน้านี้ รวมถึงบางยี่ห้อก็ได้เปิดตัวไปแล้ว
เมื่อปลายปี 2552 ที่ผ่านมา สำหรับรถรุ่นใหม่ที่กำลังจะเปิดตัวขึ้นนี้
เป็นการแสดงถึงศักยภาพในด้านการผลิตและความยิ่งใหญ่ของผู้ผลิตรถยนต์นั้นๆและที่สำคัญคือการได้เพิ่มส่วนแบ่งทางการตลาดที่สูงขึ้น
และในปีนี้จะมี ผู้ผลิตรถยนต์ยักษ์ใหญ่ บริษัทฯเปิดตัวรถยนต์ขนาดเล็ก ได้แก่ บริษัทนิสสัน มอเตอร์
(ประเทศไทย) และ บริษัท ฟอร์ด (ประเทศไทย) จำกัด และที่สำคัญที่สุดก็คือกลุ่มบริษัทอาปิโก
คือหนึ่งในผู้ส่งมอบที่ได้รับความไว้วางใจในการผลิตและส่งมอบชิ้นส่วนยานยนต์ให้กับบริษัทยักษ์ใหญ่ในปี2553และ2554อย่างต่อเนื่อง

อีกปัจจัยหนึ่งที่แสดงถึงแนวโน้มทางด้านบวกของตลาดโลกคือปริมาณความต้องการในด้านการผลิตชิ้นส่วนยานยนต์จำนวนมหาศาลในประเทศจีน
และอินเดีย แม้ว่าสภาวะตลาดโลกจะค่อนข้างอยู่ในด้านลบในปี 2552
แต่ยอดการผลิตรถยนต์ในจีนกลับสูงถึง 13 ล้านคัน และในอินเดียอยู่ที่ 2.2 ล้านคัน
เปรียบเทียบกับตัวเลขที่ไม่ดีนักของอาเซียนที่ยอดรวมอยู่ที่ 1.8 ล้านคันเท่านั้น ส่งผลให้กลุ่มบริษัท
อาปิโก จะต้องใช้ความพยายามอย่างยิ่งยอด เพื่อหาโอกาสในการขยายการผลิต
รวมไปถึงการผูกสัมพันธ์กับพันธมิตรธุรกิจในสองประเทศที่ได้กล่าวมาแล้ว เพื่อขับเคลื่อนธุรกิจ
ไปข้างหน้า ให้เป็นผู้ผลิตชิ้นส่วนยานยนต์ระดับโลกให้จงได้